Kuigi esimene joonis näitab meile ilmekalt, et Apple on asunud juhtima ja omab juba täna 50% turust, on tegelikult pilt hullem. Pool aastat tagasi uskusin ma, et kohe hakkab pilt muutuma, tulevad uued Nokiad ja muud iPhone-killerid, Android veereb üle planeedi ning tootjad lepivad kokku standardid ning arendajad saavad rahus arendama hakata. Tänaseks seda juhtunud ei ole.  Vastupidi. Keegi ei tea kuhu üldse suuremad tegijad suunduvad. Appse ei saa teha standardselt isegi Nokia firma telefonidele rääkimata asjadest, mis peaks töötama igas mobiiltelefonis. Blackberry pingutused on kenad, kuid meie riiki ei ole nad ulatumas.